Комисията започна консултации с PCAA съгласно член 3, параграф 2 от Регламент (ЕО) No 473/2006 и поиска от PCAA да предостави информация относно реакцията си на изявлението на федералния министър. По-специално Комисията поиска информация относно надзора над сертифицираните в Пакистан въздушни превозвачи, включително техните системи за управление на безопасността, както и доказателства, че подобна ситуация не е широко разпространена в други области, които също са предмет на надзор върху безопасността от страна на PCAA, като например сертифицирането на кабинния екипаж, лицензирането на инженери по техническото обслужване или сертифицирането на въздушни превозвачи.
 (52)
 През 2020 г. Комисията организира две технически срещи с PCAA — на 9 юли и на 25 септември.
 (53)
 В рамките на подготовката на заседанието на Комитета на ЕС за авиационна безопасност през май 2021 г. и като взе предвид процедурните изисквания на Агенцията, свързани с временното прекратяване на ОТД на Pakistan International Airlines и Vision Air, на 15 и 16 март 2021 г. Комисията организира техническа среща за гарантиране на координацията между Комисията и Агенцията по отношение на съответните техни задължения. На тези срещи присъстваха представители на държавите членки.
 (54)
 По време на срещите бяха обсъдени различни въпроси, по-специално лицензирането на екипажи, летателната експлоатация, летателната годност, докладването на събития и реакцията на PCAA на препоръките за безопасност и последващите действия във връзка с тях.
 (55)
 PCAA предостави съответните доказателства и информация, които бяха оценени от Комисията и от експертите на Агенцията. Въпреки че беше установено, че PCAA разполага с достатъчен брой компетентни и обучени служители, бяха установени някои организационни проблеми, които пораждат опасения. Те включват недостатъци в управлението на качеството на документираните процедури, липса на насоки за инспекторите, неотговарящ на изискванията процес за квалификация за издаване на свидетелства за летателна правоспособност на транспортни пилоти, слабо или никакво проследяване на коригиращите действия в резултат на констатациите и липса на подходящ капацитет за анализ на първопричините.
 (56)
 Освен това PCAA не можа да предостави доказателства, че Пакистан е уведомил ИКАО за своите съществени дерогации от приложимите международни стандарти за безопасност от приложение 1 на ИКАО, както е посочено в раздела „Лицензиране на персонала“.
 (57)
 Въз основа на оценката на наличните доказателства и информация Комисията признава усилията на PCAA да предприеме коригиращи действия за отстраняване на установените пропуски по отношение на безопасността. Комисията обаче следва да продължи да наблюдава положението в Пакистан, включително чрез посещение в Пакистан за оценка на място от страна на Съюза.
 (58)
 В съответствие с общите критерии, определени в приложението към Регламент (ЕО) No 2111/2005, Комисията смята, че по отношение на въздушните превозвачи от Пакистан няма основания за изменение на списъка на въздушните превозвачи, на които е наложена оперативна забрана в границите на Съюза.
 (59)
 В съответствие с Регламент (ЕС) No 965/2012 държавите членки следва да продължат да следят дали въздушните превозвачи, сертифицирани в Пакистан, действително спазват съответните международни стандарти за безопасност чрез приоритетно извършване на наземни инспекции на всички въпросни въздушни превозвачи.
 (60)
 В случай че постъпи важна за безопасността информация, разкриваща наличие на непосредствени рискове за безопасността вследствие на неспазване на международните стандарти за